સધરલેન્ડે કહ્યું કે, ‘વન-ડે ક્રિકેટના ભવિષ્ય અંગે જે યોજના બની રહી છે તે પ્રમાણે આ લીગ અંતર્ગત દરેક દેશ 6 મેચોની મેજબાની કરશે અને 6 મેચ બહાર જઈને રમશે.’ તેમણે આની સાથે એ પણ કહ્યું કે, વર્લ્ડ ટેસ્ટ ચેમ્પિયનશિપ પણ સમયની જરૂરિયાત છે. તેમણે કહ્યું, ‘જો તમે વર્તમાન સીરીઝ પર ધ્યાન આપો જે અમે હાલમાં અમે બાંગ્લાદેશ સામે રમ્યા તેમાં ટક્કર જોરદાર રહી પણ જો ટેસ્ટ ચેમ્પિયનશિપ અંતર્ગત તેમાં અંક પણ દાવ પર લગાડવામાં આવ્યા હોત તો તેનું મહત્વ ઘણું વધી જાત.’